C 44/26
EL
Επίσημη Εφημερίδα της Ευρωπαϊκής Ένωσης
28.1.2022
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.10301 — CVC / ETHNIKI) (Κείμενο που παρουσιάζει ενδιαφέρον για τον ΕΟΧ)
(2022/C 44/11)
1.
Στις 20 Ιανουαρίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — CVC Capital Partners SICAV-FIS S.A. («CVC», Λουξεμβούργο), — Ethniki Hellenic General Insurance Company S.A. («Εθνική», Ελλάδα).
Η CVC αποκτά, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της Εθνικής.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— CVC: η CVC, οι θυγατρικές της και οι συνδεδεμένες εταιρείες είναι ιδιωτικές οντότητες στις δραστηριότητες των οποίων περιλαμβάνονται η παροχή επενδυτικών συμβουλών και/ή η διαχείριση επενδύσεων για λογαριασμό ορισμένων επενδυτικών ταμείων και πλατφορμών· μία από τις εταιρείες χαρτοφυλακίου της CVC είναι το Hellenic Healthcare Group («HHG») που διαχειρίζεται έξι ιδιωτικά νοσοκομεία στην Ελλάδα, — Εθνική: η Εθνική είναι μεικτή ασφαλιστική εταιρεία που δραστηριοποιείται κυρίως στην Ελλάδα, με περιορισμένες δραστηριότητες στην Κύπρο και τη Ρουμανία.
Οι δραστηριότητές της περιλαμβάνουν διάφορα προϊόντα ασφάλισης ζωής και κατά ζημιών, διανομή ασφαλιστικών προϊόντων και, σε πολύ περιορισμένο βαθμό, αντασφαλίσεις.
Η εταιρεία-στόχος ανήκει επί του παρόντος στην Εθνική Τράπεζα της Ελλάδος και πωλείται σύμφωνα με το σχέδιο αναδιάρθρωσης της ΕΤΕ που εγκρίθηκε από την Επιτροπή. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10301 — CVC / ETHNIKI (1) ΕΕ L 24 της 29.1.2004, σ.
1 («κανονισμός συγκεντρώσεων»).